To mænd, maskeret med mørke tørklæder, truede personalet hos Skipperens Spillehal på Vestre Alle i Aalborg med en pistol og en kniv sent i aftes.

Røveriet skete omkring midnat. Her truede de to mænd sig til kassebeholdningen på 1000 kr., men det udbytte var de ikke tilfredse med. Derfor tvang de ekspedienten til at åbne pengeskabet, hvori der lå yderligere 6000 kr., herefter røverne forsvandt til fods. Under røveriet blev kunderne i butikken beordret til at ligge sig på gulvet. Røveren med pistolen beskrives som 175-180 centimeter høj og almindelig af bygning. Han havde en lysegrå hættetrøje og mørke bukser på, og hans ansigt var dækket af et tørklæde. Røveren med kniven var også 175-180 centimeter høj og almindelig af bygning. Han var iklædt en sort hættetrøje med hvide kinesiske bogstaver foran og bagpå samt lysegrå joggingbukser. Han var også maskeret med et tørklæde. Politiet hører gerne fra vidner på telefon 114.